ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕማም አእምሮ፡ ዋላ'ኳ ብሰሃራ እንተዘይሓለፍኩ እቲ ቃንዝኡ እፈልጦ እየ 20 ለካቲት 2020 ምንጪ ስእሊ, Meron Semedar "ጥዕና - አእሙሮ ዘርእን ዓሌትን፡ ሃይማኖትን እምነትን ዘይፈሊ ንኹሉ ዘጥቅዕ ሕማም እዩ" ብማለት ግዱሳት መንእሰያት በይ ኤርያ፡ ኣፍልጦ ማሕበረሰቦም ብምዕባይ፡ ውሕጅ ከይመጽአ እቲ ዝግበር ክግበር፡ እቲ ጸገም እንተጋጢሙ ከኣ ብጥበብን ፍልጠትን መታን ክእለ፡ ንሓሙሽተ ኤርትራውያን ሞያውያን ኣሰተምህሮ ክህቡ ዓዲሞሞም። እቶም ምሁራት፡ ኣቶ ዮውሃንስ ፈርዲናንድ ድራር፡ በሰላ ስነ አእምሮ፡ ኣብ ዜጋታት ዘሕድሮ ጸገም፤ ነቢያት ሓጎስ፡ እምነትን ፍወሳን ጽንዓትን፤ ዶክተር ነስረዲን ዓብዱ፡ ዓቕሚ ዝርርብን ብምምዕባል ምብህሃል፡ ልያ ብርሃነ፡ ነብሰ ምክንኻንን ምምዕባልን ስድራ ቤታዊ ኣልያን፤ በረኸት ነጋሲ ካብ ኦክላንድ ሻቕሎት ጭንቀትን ስነ-አእሙራዊ ምዝንባልን ብዝብል ኣርእስቲ ኣስተምህሮ ሂቦም። ቢቢሲ ትግርኛ ንገለ ካብቶም ኣሰናዳእቲ ንሜሮን ሰመዳር፡ ፍረወይኒ ረዳኢ ከምኡ እውን ንኪኢላ ጥዕና አእምሮ ኣቶ ዮውሃንስ ድራርን ንተሳታፊት ወይዘሮ ዓቲጋ ዓረፋን ኣዘራሪቡዎም ኣሎ። እቲ ዝኾነ እነሆ፦ ቀዳም ሸሞንተ ለካቲት ካብ ሳንሆዘ፡ ቤይ ኤርያ፡ ኦክላንድ፡ ካሊፎርንያ፡ በርክሊ፡ ሳንታ ክላራን፡ ሳን ፍራንሲስኮን ዝመጽኡ ኤርትራውያን፡ መዓልቲ ኣስተምህሮ ጥዕና አእምሮ ብሓባር ከሕልፉ፡ ገሊኦም ምስ ደቆም፡ ናእሽቱ ቖልዑ፡ ገሊኦም ምስ መጻምድቶም፡ ገሊኦም ምስ ስድረኦም፡ ኣወዳትን ኣዋልድን መንእሰያት፡ ማእከላይ ዕድመን ዓበይቲ ሽማግለታትን ኩሎም ኣብ ሓደ ኣደራሽ ተኣኻኺቦም። ''ከይዳቶ- እንድያ' ከይብሉና ስቕ ኢልና ንኸይድ ብዙሓት ኢና" 'ንሕማም አእምሮ ሕክምና 'ምበር መስተ መፍትሒ ኣይኮነን' እቲ ምትእኽኻብ ብግዱሳት ኤርትራውያን ሞያውያን መንእሰያት ዝተዓደመ እዩ። ሓያሎ ሰባት ከኣ፡ ከምኡ ዝኣመሰለ ንኹሉ ህዝቢ ዝኣከበ፡ ካብ ሃይማኖትን ፖለቲካን ወጻኢ ዝኾነ ንጥዕና ዝምልከት ኣስትምህሮ ክወሃብ ንፈለማ'ዩ እሞ ክድፍኣሉ ኣለዎ ይብሉ። ምንጪ ስእሊ, Meron Semedar መግለጺ ስእሊ, ዓቲጋ ዓራፋ ንምዃኑ ስለምንታይ እዩ እቲ ኣኼባ ተወዲቡ?
